section_heading: Povijest
paragraph_text: Xubuntu je prema izvornim glasinama trebao biti spreman za izlazak istovremeno s 5.10 Breezy Badger inačicom Ubuntua, no službenog datuma izlaska nije bilo, tek meta-paket (xubuntu-desktop) pomoću kojeg se moglo instalirati Xfce grafičko sučelje unutar samog Ubuntu sustava. Prva službena inačica Xubuntu distribucije izdana je 1. lipnja 2006. godine, zajedno s Ubuntu, Kubuntu i Edubuntu inačicama (kodnog imena Dapper Drake).